section_heading: Poslije rata
paragraph_text: Waldstättenov tast Karl Putz von Rolsberg odredio je, s obzirom na to da mu je sin kao i odrasli muški članovi obitelji umrli, da nakon njegove smrti 1921. Waldstätten upravlja njegovim posjedima, pa tko i dvorcem Leitersdorf u Moravskoj koja je 1939. postala njemački protektorat. Waldstätten je tako obnašao i dužnost gradonačelnika Leitersdorfa, te je nakon završetka Drugog svjetskog rata uhićen od strane čehoslovačkih vlasti. Osuđen je na zatvorsku kaznu u trajanju od sedam godina, ali je nakon dvije godine odslužene kazne pomilovan. Posljednje godine života proveo je u austrijskom gradu Mauerbachu gdje je i preminuo 12. siječnja 1952. godine u 80. godini života.